钦定古今图书集成/明伦汇编/氏族典/第379卷 > 《凌迪知万姓统谱》 > 项麒
## 钦定古今图书集成/明伦汇编/氏族典/第379卷 > 《凌迪知万姓统谱》 > 项麒

按《仁和县志》：“麒字文祥，景泰七年，由举人授南京吏
部司务，历升南京刑部郎中。宪皇初，诏求直言，麒指
陈五事，曰务正学，纳谏诤、崇节义，远近习，弭天变。语
甚切直，皆人所不敢言者。亡何，以病致仕。居家三十
年，甘贫屡空，吟咏不辍。后巡按御史唐凤仪以麒与
王琦、褚遂良同里，表其里曰忠清，奉王项之主配于”
褚庙，学使孔天引又别建“扬清祠”以祀王、项二公云。